Ντακάκια με ντομάτα και ψητό χαλούμι
Τα ντακάκια με ντομάτα και ψητό χαλούμι είναι ένα εύκολο, γρήγορο και χορταστιικό σνακ για όλες τις ώρες τις ημέρας.
3 μεγάλοι ντάκοι ή κριθαροκουλούρες ή 12 μικρά ντακάκια, 6 - 8 ντοματίνια, κομμένα στη μέση, 150 γρ. χαλούμι ή μαστέλο Χίου ή ταλαγάνι μεσσηνίας (ή άλλο σαγανοτύρι), κομμένο σε 12 φέτες πάχους περίπου 1,5 εκ., 70 ml ελαιόλαδο, 1 σκελίδα σκόρδο, λιωμένη (ή όσο σκόρδο θέλουμ, 1 κουτ. σούπας φύλλα ρίγανης, ψιλοκομμένα (σε ορισμένα μεγάλα σούπερ μάρκετ, ή 1 κουτ. γλυκού ξερή ρίγανη, τριμμένη), αλάτι, φρεσκοτριμμένο πιπέρι
Για να φτιάξουμε τα ντακάκια με ντομάτα και ψητό χαλούμι, σε ένα μικρό μπολ ανακατεύουμε το ελαιόλαδο με το σκόρδο και το αφήνουμε στην άκρη για να αρωματιστεί, μέχρι να το χρησιμοποιήσουμε.Λαδώνουμε ελαφρώς ένα αντικολλητικό τηγάνι, το ζεσταίνουμε σε δυνατή φωτιά και τηγανίζουμε το χαλούμι για περίπου 2 - 3 λεπτά, από κάθε πλευρά, μέχρι να χρυσίσει. Βγάζουμε το χαλούμι με τρυπητή κουτάλα σε ένα πιάτο και στο ίδιο τηγάνι βάζουμε τα ντοματίνια και τα σοτάρουμε για περίπου μισό λεπτό, ίσα-ίσα να μαλακώσουν λίγο.Βρέχουμε ελαφρώς τους ντάκους, τους βάζουμε σε πιατέλα και τους ραντίζουμε με το σκορδόλαδο. Από πάνω μοιράζουμε το χαλούμι και τα ντοματίνια, πασπαλίζουμε με τη ρίγανη και σερβίρουμε τα ντακάκια με ντομάτα και ψητό χαλούμι αμέσως.
Ντομάτα,Τυρί